Teemu Hartikainen

Teemu Hartikainen (s. 3. toukokuuta 1990 Kuopio) on suomalainen jääkiekkoilija. Hän edustaa SM-liigassa pelaavaa KalPaa ja on pelipaikaltaan laitahyökkääjä. Hän toimii joukkueen varakapteenina. 

Ammattilaisuransa Hartikainen aloitti KalPassa, missä kolmen kauden aikana hänet valittiin kertaalleen SM-liigan vuoden tulokkaaksi, ja vuonna 2009 oli voittamassa KalPan seurahistorian toista SM-pronssimitalia. Vuoden 2008 NHL:n varaustilaisuudessa Edmonton Oilers varasi Hartikaisen 163. varausvuorolla ja kausina 2010-2013 hän pelasi yhteensä 52 NHL:n ja 164 AHL:n runkosarjaottelua. Kolmen Pohjois-Amerikassa vietetyn kauden jälkeen, Hartikainen pelasi yhdeksän kauden ja yhteensä 561 ottelun ajan KHL:ssä Salavat Julajev Ufassa.

Venäjän hyökättyä Ukrainaan hän siirtyi vuonna 2022 sveitsiläisseura Genève-Servetteen, missä hän voitti kertaalleen sarjan maalipörssin, Sveitsin sekä CHL-mestaruuden ja tuli valituksi kauden 2022-2023 tähdistökentälliseen. Kaudelle 2025-2026 Hartikainen palasi 15 ulkomaalaiskauden jälkeen kasvattajaseuraansa KalPaan, kahden vuoden mittaisella pelaajasopimuksella.

Suomen jääkiekkomaajoukkueessa hän oli voittamassa olympia- ja MM-kultaa vuonna 2022.

Hartikainen tunnetaan jääkiekkoilijana poikkeuksellisen lahjakkaana maalintekijänä, joka käyttää fyysisiä ominaisuuksiaan hyväksi laitojen sekä maalinedustan läheisyydessä. Keskivertoa heikompana luistelijana pidettyä Hartikaista pidetään laajalti erityisen hyvänä ylivoima- ja maalineduspelaajana, joka pystyy luistelustaan huolimatta paikkaamaan puutteitaan voimansa, aggressiivisuutensa, sekä kokonsa avulla.

 Ura 
 SM-liiga ja KalPa 
Hartikainen kuului KalPan organisaatioon jo kaudella 2005–2006, jolloin hän edusti joukkueensa B-nuorten joukkuetta, pelaten runkosarjassa 9 ottelua tehopistein 5+9=14. Seuraavalla kaudella hän pelasi B-nuorten joukkueen lisäksi 11 ottelua A-nuorten SM-liigassa tehopistein 2+1=3. Hän pelasi molempien joukkueiden mukana myös pudotuspeleissä. 

Hartikainen pelasi ensimmäisen pelinsä SM-liigassa kaudella 2007–2008, pelaten joukkueen edustusmiehistössä yhden ottelun. Muun kauden hän vietti A-nuorten SM-liigassa voittaen mestaruuden. Samana keväänä hän edusti Suomea alle 18-vuotiaiden MM-kilpailuissa ollen joukkueensa paras pistemies. NHL-seura Edmonton Oilers varasi Hartikaisen NHL:ään vuoden 2008 varaustilaisuudessa kuudennella varauskierroksella numerolla 163. 

Läpimurtonsa SM-liigaan Hartikainen teki kaudella 2008–2009, jolloin hän vakiinnutti paikkansa KalPan liigajoukkueessa. Tulokaskaudellaan 51 ottelua tehopistein 17+6=23 pelannut Hartikainen sivusi kaudella myös aiemmin Sami Kapasen nimissä ollutta KalPan tulokkaiden yhden kauden maaliennätystä.. Pudotuspeleissä KalPa selviytyi pronssiotteluun, jossa se kukisti Espoo Bluesin lukemin 1–2, voittaen pronssia. Hartikainen palkittiin myös SM-liigan kauden parhaalle tulokkaalle annettavalla Jarmo Wasaman muistopalkinnolla.
. Keväällä hän oli mukana alle 20-vuotiaiden MM-kilpailuissa. Suomi sijoittui turnauksessa kuitenkin seitsemänneksi eikä saavuttanut mitalia, kun taas Hartikainen saavutti turnauksen pistepörssissä yhdeksännen sijan parhaana suomalaispelaajana. 

Kaudella 2009–2010 Hartikainen paransi otteitaan KalPan liigamiehistössä, ja paranteli omaa yhden kauden piste-ennätystään. Runkosarjassa Hartikainen pelasi 55 ottelua tehopistein 15+18=33, ja pudotuspeleissä hänen tehopisteensä olivat 13 ottelussa 6+1=7. KalPa sai pudotuspeleissä tilaisuuden uusia myös vuoden takaisen SM-pronssinsa, mutta pronssiottelussa vastaan asettunut JYP osoittautui paremmaksi. Hän oli myös toistamiseen mukana alle 20-vuotiaiden MM-kilpailuissa. Kisoissa Suomi selviytyi turnauksessa neljännesvälieriin, mutta Yhdysvaltojen joukkue pudotti Suomen jatkosta ja eteni lopulta mestariksi. Huhtikuun 2010 lopussa maajoukkueen päävalmentaja Jukka Jalonen kutsui Hartikaisen myös vuoden 2010 MM-kilpailuihin valmistautuvan A-maajoukkueen leiriryhmään Euro Hockey Tourin LG Hockey Gamesin turnaukseen. Hartikainen ei kuitenkaan päässyt lopulliseen MM-kisajoukkueeseen. 
pienoiskuva|Teemu Hartikainen Edmonton Oilersin paidassa

 Lähtö Pohjois-Amerikkaan 
Suomen kiekkokaukaloissa vietettyjen vuosien jälkeen Hartikainen teki kolmivuotisen tulokassopimuksen Edmonton Oilersin kanssa. Kauden 2010–2011 Hartikainen vietti kuitenkin pääosin Edmontonin AHL-liigassa pelaavan farmijoukkueen, Oklahoma City Baronsin riveissä pelaten 66 runkosarjaottelua tehopistein 17+25=42. Tammikuussa 2011 hänet valittiin myös AHL:n kuukauden parhaaksi tulokaspelaajaksi. Loistavien AHL:ssä esittämiensä otteiden johdosta Oilers kutsui Hartikaisen kokoonpanoonsa runkosarjan päätteeksi. Debyyttinsä NHL-jäillä hän teki 17. maaliskuuta Phoenix Coyotesia vastaan. Ottelu päättyi Oilersin tappioon lukemin 3–1, mutta Hartikainen sai ottelussa ensimmäisen tehopisteensä NHL:ssä antamalla syötön Magnus Pääjärven tekemään ylivoimamaaliin. Ensimmäisen NHL-maalinsa Hartikainen teki 27. maaliskuuta 2011 Calgary Flamesia vastaan.

Hartikaisen tulokassopimus Edmonton Oilersin kanssa loppui keväällä 2013. Hartikainen ei kuitenkaan tehnyt Oilersin kanssa, seuran tarjoamaa kaksisuuntaista jatkosopimusta, vaan solmi kaksivuotisen sopimuksen KHL-seura Salavat Julajev Ufan kanssa.

 KHL ja paluu Eurooppaan 
Hartikainen pelasi yhdeksän kautta Salavat Yulaev Ufassa. Ensimmäisellä KHL kaudellaan hänet valittiin kertaalleen kuukauden tulokkaaksi ja vuonna 2019 kauden lopuksi valittavaan tähdistökentälliseen. Kaudella 2018-2019 hän oli Liigan johtaja plus-miinus tilastossa ja oli teki kaudella eniten pisteitä ulkomaalaispelaajana, lisäksi hänen 21 tehopistettä pudotuspeleissä tarkoitti pudotuspelien pistepörssin voittoa. Venäjän hyökätessä Ukrainaan, hän palasi Suomeen kesken kauden 2021–2022 pudotuspelien ja seura purki hänen sopimuksensa.

Kaudeksi 2022–2023 Hartikainen teki sopimuksen sveitsiläisen NL-seura Genève-Servette HC:n kanssa. Ensimmäisellä kaudellaan hän voitti sarjan maalipörssin 28:lla maalilla ja pudotuspelien päätteeksi seuran kanssa Sveitsin mestaruuden. Seuraavalla kaudellaan Servette voitti CHL-mestaruuden.

Toukokuussa 2025 KalPa tiedotti Hartikaisen siirtyvän takaisin kasvattajaseuraansa Kuopioon kaksivuotisella sopimuksella. Varmistaen samalla Savon Sanomien lokakuussa 2024 uutisoiman seurasiirron. Hänet nimettiin joukkueen varakapteeniksi.  

 Maajoukkueessa 
Keväällä 2008 Hartikainen toimi Suomen alle 18-vuotiaiden maajoukkueen kapteenina. Hän pelasi myös vuosien 2009 ja 2010 alle 20-vuotiaiden maailmanmestaruuskilpailuissa.

Päävalmentaja Jukka Jalonen kutsui Hartikaisen huhtikuun 2010 lopussa Saksan MM-kisoihin valmistautuvaan A-maajoukkueen leiriryhmään Euro Hockey Tourin Ruotsin LG Hockey Games -turnaukseen. Hartikainen teki ensimmäisen A-maajoukkuemaalinsa toisessa ottelussa Tšekkiä vastaan Mikael Granlundin vapautettua hänet läpiajoon. Hartikainen ei kuitenkaan päässyt lopulliseen MM-kisajoukkueeseen.

Seuraavan kerran Hartikainen edusti maajoukkuetta Karjala-turnauksessa marraskuussa 2013.

Hartikainen valittiin edustamaan Suomea vuoden 2018 talviolympialaisiin. https://www.olympiakomitea.fi/2018/01/24/suomen-joukkue-pyeongchangin-talviolympialaisiin/

 Tilastot 
 2006–2007  KalPa  A-SM  11  2  1  3  0  3  0  0  0  4 2007–2008  KalPa  A-SM  37  10  7  17  24  11  1  4  5  6        U18  6  2  1  3  6   KalPa  SM-liiga  1  0  0  0  0  –  –  –  –  –  2008–2009  KalPa  SM-liiga  51  17  6  23  12  12  3  0  3  0        JMM  6  3  6  9  4   Suomi U20  Mestis  3  0  2  2  8  –  –  –  –  – 2009–2010  KalPa  SM-liiga  55  15  18  33  22  13  6  1  7  28        JMM  6  4  2  6  42   Suomi U20  Mestis  1  0  0  0  0  –  –  –  –  – 2010–2011  Edmonton Oilers  NHL  12  3  2  5  4  –  –  –  –  –   Oklahoma City Barons  AHL  66  17  25  42  27  6  0  1  1  4 2011–2012  Edmonton Oilers  NHL  17  2  3  5  6  –  –  –  –  –   Oklahoma City Barons  AHL  51  14  18  32  27  14  4  4  8  4 2012–2013  Edmonton Oilers  NHL  23  1  2  3  6  –  –  –  –  –   Oklahoma City Barons  AHL  47  14  23  37  23  4  2  3  5  0 2013–2014  Salavat Julajev Ufa  KHL  47  14  16  30  32  17  2  6  8  10 2014–2015  Salavat Julajev Ufa  KHL  60  15  25  40  26  5  2  2  4  2        MM  4  1  0  1  0 2015–2016  Salavat Julajev Ufa  KHL  54  10  29  39  22  19  4  3  7  14 2016–2017  Salavat Julajev Ufa  KHL  46  19  17  36  37  –  –  –  –  – 2017–2018  Salavat Julajev Ufa  KHL  55  20  21  41  26  14  4  7  11  12        OK  4  0  1  1  0 2018–2019  Salavat Julajev Ufa  KHL  59  17  28  45  24  17  8  13  21  6  2019–2020  Salavat Julajev Ufa  KHL  57  21  15  36  30  6  5  1  6  0 2020–2021  Salavat Julajev Ufa  KHL  53  28  36  64  18  9  4  2  6  0 2021–2022  Salavat Julajev Ufa  KHL  41  13  11  24  4  1  0  1  0          OK  6  2  5  7  0 2022–2023  Genève-Servette HC   NL  48  28  15  43  24  18  8  4  12  6        MM  8  1  4  5  4 2023–2024  Genève-Servette HC   NL  51  8  24  32  14  2  1  0  1  0 2024–2025  Genève-Servette HC   NL  42  25  23  48  35  –  –  –  –  – 9 kautta  yhteensä  KHL  472  157  198  355  219  89  29  35   64  44 3 kautta  yhteensä  NL  141  61  62  123  73  20  9  4  13  6 3 kautta  yhteensä  SM-liiga  107  32  24  56  34  25  9  1  10  28 3 kautta  yhteensä  NHL  52  6  7  13  16  –  –  –  –  – 2 kautta  yhteensä  AHL  164  45  66  111  69  24  6  8  14  8

 Saavutukset 
Jarmo Wasaman muistopalkinto (SM-liigan vuoden tulokas) 2009
SM-pronssi 2009
Olympiakulta 2022
MM-kulta 2022
Sveitsin mestaruus 2023
CHL-mestaruus 2024 

 Lähteet 

KHL-seura vahvisti edmonton oilersin suomalaishyökkääjä teemu hartikaisen sopimuksen
https://www.jatkoaika.com/Uutiset/Expressen-Teemu-Hartikainen-ja-Kristian-Vesalainen-ensi-kaudeksi-Ruotsiin/241605

 Viitteet 

Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Suomalaiset olympiavoittajat
Luokka:Jääkiekon maailmanmestarit
Luokka:Jarmo Wasaman muistopalkinnon voittajat
Luokka:Edmonton Oilersin varaamat pelaajat
Luokka:Vuonna 1990 syntyneet
Luokka:Elävät henkilöt